ΕΠΙΤΡΟΠΗ ΤΟΝ ΕΥΡίΗΙΑΪΚΟΝ ΚΟΙΝΟΤΗΤΩΝ 
Βρυξέλλες, 21.06.1995 
COM(95) 275 τελικό 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
με την οποία επιτρέπεται στο Ηνωμένο Βασίλειο να εφαρμόσει ένα μέτρο 
παρέκκλισης από τα άρθρα 6 και 17 της έκτης οδηγίας ΦΠΑ (77/388/ΕΟΚ) περί 
εναρμονίσεως των νομοθεσιών των κρατών μελών των σχετικών με τους φόρους 
κύκλου εργασιών 
(υποβληθείσα από την Επιτροπή) 

ΑΙΤΙΟΛΟΓΙΚΗ ΕΚΘΕΣΗ 
Με συστημένη επιστολή προς τη Γενική Γραμματεία της Επιτροπής της 22ας 
Μαρτίου 1995, η κυβέρνηση του Ηνωμένου Βασιλείου ζήτησε να της επιτραπεί, 
βάσει του άρθρου 27 της έκτης οδηγίας 77/388/ΕΟΚ του Συμβουλίου, της 17ης 
Μαΐου 1977, περί εναρμονίσεως των νομοθεσιών των κρατών μελών των σχετικών 
με τους φόρους κύκλου εργασιών - κοινό σύστημα φόρου προστιθέμενης αξίας: 
ομοιόμορφη φορολογική βάση1, να εφαρμόσει ένα μέτρο παρέκκλισης από τις 
διατάξεις του άρθρου 6 παράγραφος 2 και του άρθρου 17 της εν λόγω οδηγίας. 
Σύμφωνα με το άρθρο 27, παράγραφος 3 της έκτης οδηγίας, τα υπόλοιπα κράτη 
μέλη ενημερώθηκαν σχετικά με την αίτηση του Ηνωμένου Βασιλείου με επιστολή 
της 20ης Απριλίου 1995. 
Η αίτηση αυτή εντάσσεται στο πλαίσιο μιας ριζικής τροποποίησης των κανόνων 
στον τομέα της έκπτωσης του ΦΠΑ όσον αφορά τα αυτοκίνητα οχήματα. 
Πράγματι, η φορολογική νομοθεσία του Ηνωμένου Βασιλείου προβλέπει, εκτός 
από ένα περιορισμένο αριθμό περιπτώσεων, γενικό περιορισμό του δικαιώματος 
προς έκπτωση του οφειλόμενου ΦΠΑ κατά την αγορά αυτοκινήτων οχημάτων. 
Η κυβέρνηση του Ηνωμένου Βασιλείου, για να βελτιώσει τη διαφάνεια του 
συστήματος ΦΠΑ, έχει την πρόθεση να τροποποιήσει την προαναφερθείσα εθνική 
διάταξη, επιτρέποντας την πλήρη έκπτωση του ΦΠΑ που έχει εισπραχθεί κατά την 
αγορά αυτοκινήτων οχημάτων όταν τα αυτοκίνητα θα χρησιμοποιούνται μόνο για 
πράξεις στις οποίες επιβάλλεται ΦΠΑ. 
Σύμφωνα με την παρούσα νομοθεσία, δεν επιτρέπεται η έκπτωση του ΦΠΑ επί των 
αγορών αυτοκινήτων οχημάτων που προορίζονται να αποτελέσουν αντικείμενο 
συμβάσεων ενοικίασης μεγάλης διάρκειας ή χρηματοδοτικής μίσθωσης. Αντίθετα, 
μπορεί να γίνει έκπτωση του ΦΠΑ που οφείλεται για υπηρεσίες ενοικίασης ή 
χρηματοδοτικής μίσθωσης οχημάτων σύμφωνα με τους συνήθεις κανόνες του 
κοινού συστήματος ΦΠΑ. Σύμφωνα με το Ηνωμένο Βασίλειο, σκοπός του 
περιορισμού αυτού, που εφαρμόζεται κατά τη στιγμή της αγοράς των αυτοκινήτων 
από εταιρείες ενοικίασης ή χρηματοδοτικής μίσθωσης, είναι να μη διαφύγει από τη 
φορολογία η χρησιμοποίηση των οχημάτων αυτών για ιδιωτικούς σκοπούς από 
τους ενοικιαστές ή τους μισθωτές χρηματοδοτικής μίσθωσης. 
Ωστόσο, η τροποποίηση που σκοπεύει να θεσπίσει το Ηνωμένο Βασίλειο, 
επιτρέποντας στις εταιρείες χρηματοδοτικής μίσθωσης ή ενοικίασης αυτοκινήτων 
να εκπέσουν τον ΦΠΑ που έχει εισπραχθεί κατά την αγορά αυτοκινήτων που 
προορίζονται να χρησιμοποιηθούν αποκλειστικά στο πλαίσιο της οικονομικής 
τους δραστηριότητας, δε θα εξασφάλιζε αυτή καθεαυτή τη φορολόγηση της 
χρησιμοποίησης των οχημάτων για ιδιωτικούς σκοπούς. 
Συνεπώς, η κυβέρνηση του Ηνωμένου Βασιλείου επιθυμεί να θεσπίσει ένα νέο 
μέτρο προκειμένου να επιτευχθεί ένα ισοδύναμο αποτέλεσμα, δηλαδή την 
κατ'αποκοπή φορολόγηση της χρησιμοποίησης για ιδιωτικούς σκοπούς οχημάτων 
στο πλαίσιο ενοικίασης ή χρηματοδοτικής μίσθωσης. 
ΕΕ αριθ. L 145 της 13.6.1977, σ. 1. Οδηγία που τροποποιήθηκε για τελευταία φορά 
από την οδηγία 95/7/ΕΚ (ΕΕ αριθ. L 102, της 5.5.1995, σ. 18) 
Για τον σκοπό αυτό, το Ηνωμένο Βασίλειο υπέβαλε αίτηση βάσει του άρθρου 27 
της έκτης οδηγίας, αντικείμενο της οποίας είναι η θέσπιση ενός μέτρου που 
προβλέπει ότι το 50% του ΦΠΑ που βαρύνει τις δαπάνες ενοικίασης ή 
χρηματοδοτικής μίσθωσης ενός αυτοκινήτου οχήματος αποκλείεται του 
δικαιώματος προς έκπτωση του ενοικιαστή του μισθωτή χρηματοδοτικής μίσθωσης, 
όταν το όχημα χρησιμοποιείται για ιδιωτικούς σκοπούς. Αυτός ο περιορισμός του 
δικαιώματος προς έκπτωση σκοπό έχει να αντικαταστήσει την είσπραξη του ΦΠΑ 
που θα οφειλόταν λόγω της χρησιμοποίησης των οχημάτων αυτών για ιδιωτικούς 
σκοπούς. 
Σύμφωνα με την κυβέρνηση του Ηνωμένου Βασιλείου, αυτός ο περιορισμός του 
δικαιώματος προς έκπτωση επιτρέπει τη φορολόγηση, με τον απλούστερο δυνατό 
τρόπο, της χρησιμοποίησης οχημάτων για ιδιωτικούς σκοπούς στο πλαίσιο 
ενοικίασης ή χρηματοδοτικής μίσθωσης. Εξάλλου, το Ηνωμένο Βασίλειο θεωρεί ότι 
η θέσπιση αυτού του εφάπαξ περιορισμού είναι δικαιολογημένη εάν ληφθεί υπόψη 
ότι, συνολικά, τα αυτοκίνητα των εταιρειών χρησιμοποιούνται κατά το ήμισυ για 
ιδιωτικούς σκοπούς. 
Εξάλλου, η διάταξη αυτή μειώνει στο ελάχιστο τις διοικητικές υποχρεώσεις των 
οικονομικών φορέων, δεδομένου ότι δεν θα είναι υποχρεωμένοι να τηρούν χωριστά 
στοιχεία έτσι ώστε να γίνεται διάκριση μεταξύ των χιλιομετρικών αποστάσεων που 
διανύονται για επαγγελματικούς σκοπούς και εκείνων που διανύονται για 
ιδιωτικούς σκοπούς. Επιπλέον, το μέτρο αυτό διευκολύνει τον έλεγχο για τις 
διοικητικές αρχές. 
Το άρθρο 27 της έκτης οδηγίας παρέχει στα κράτη μέλη τη δυνατότητα να 
θεσπίσουν ειδικά μέτρα, στην εθνική τους νομοθεσία, κατά παρέκκλιση της εν λόγω 
οδηγίας, για την απλοποίηση της διαδικασίας είσπραξης του φόρου ή για την 
αποτροπή ορισμένων περιπτώσεων φοροδιαφυγής ή φοροαποφυγής. 
Σύμφωνα με τους συνήθεις κανόνες του κοινού συστήματος ΦΠΑ, ένας 
υποκείμενος στο φόρο μπορεί να εκπέσει το ΦΠΑ που έχει εισπραχθεί επί των 
δαπανών ενοικίασης ή χρηματοδοτικής μίσθωσης ενός οχήματος, εφόσον 
χρησιμοποιεί το όχημα αυτό στο πλαίσιο μιας δραστηριότητας που παρέχει 
δικαίωμα έκπτωσης του ΦΠΑ. Αντίθετα, πρέπει να εισπράττεται ΦΠΑ επί της 
ιδιωτικής χρησιμοποίησης του οχήματος αυτού. Για τον σκοπό αυτό, τα λογιστικά 
στοιχεία που τηρεί ο επιτηδευματίας θα πρέπει να περιέχουν τα απαραίτητα 
δεδομένα που θα επιτρέπουν τον υπολογισμό του οφειλόμενου ποσού του ΦΠΑ. 
Το μέτρο που σκοπεύει να θεσπίσει η κυβέρνηση του Ηνωμένου Βασιλείου, και το 
οποίο σκοπό έχει να περιορίσει το δικαίωμα προς έκτπωση έτσι ώστε να 
φορολογείται η ιδιωτική χρησιμοποίηση του οχήματος, αποτελεί παρέκκλιση 
αφενός από το άρθρο 17 της έκτης οδηγίας (με τη θέσπιση ενός περιορισμού του 
δικαιώματος προς έκπτωση) και, αφετέρου από το άρθρο 6, παράγραφος 2 της εν 
λόγω οδηγίας το οποίο εξομοιώνει προς παροχή υπηρεσιών εξ επαχθούς αιτίας τη 
χρησιμοποίηση αγαθού, το οποίο κατέχει η επιχείρηση, για τις ίδιες ανάγκες του 
υποκειμένου στο φόρο (με την μη είσπραξη του ΦΠΑ επί της ιδιωτικής 
χρησιμοποίησης των εν λόγω οχημάτων). Δεδομένου ότι το μέτρο αυτό απαλλάσσει 
τον επιτηδευματία από ορισμένες διοικητικές υποχρεώσεις, η Επιτροπή θεωρεί ότι 
αποτελεί απλούστευση για την είσπραξη του φόρου κατά την έννοια του άρθρου 27 
της εν λόγω οδηγίας. 
2-
Εξάλλου, θα πρέπει να διευκρινισθεί ότι, καταργώντας τη ρύθμιση σχετικά με τον 
περιορισμοί του δικαιώματος προς έκπτωση του ΦΠΑ επί των αγορών οχημάτων 
που χρησιμοποιούνται αποκλειστικά στο πλαίσιο μιας δραστηριότητας στην οποία 
επιβάλλεται ΦΠΑ, όπως η ενοικίαση ή η χρηματοδοτική μίσθωση οχημάτων, η 
φορολογική νομοθεσία του Ηνωμένου Βασιλείου προσεγγίζει περισσότερο τις 
γενικές αρχές του κοινοτικού συστήματος ΦΠΑ που θεσπίζονται στην έκτη οδηγία. 
Εξάλλου, με την τροποποίηση των ρυθμίσεων αυτών θα εξαλειφθεί το πρόβλημα 
της διπλής επιβολής ΦΠΑ που δημιουργείται λόγω της εφαρμογής των 
υφισταμένων κανόνων, όταν ο ενοικιαστής ή ο μισθωτής χρηματοδοτικής μίσθωσης 
ενός οχήματος είναι ιδιώτης ή υποκείμενος στο φόρο που ασκεί δραστηριότητες 
που δεν παρέχουν δικαίωμα έκπτωσης του ΦΠΑ. Πράγματι, στις περιπτώσεις 
αυτές, τα εν λόγω πρόσωπα επιβαρύνονται με τον ΦΠΑ που οφείλεται επί των 
παροχών υπηρεσιών που χρεώνονται από τις εταιρείες χρηματοδοτικής μίσθωσης ή 
ενοικίασης, ενώ ο φόρος αυτός υπολογίζεται επί ποσού που περιλαμβάνει έμμεσα 
το ποσό του ΦΠΑ το οποίο οι εταιρείες αυτές δεν έχουν εκπέσει κατά την αγορά 
των οχημάτων. 
Με τη θέσπιση ενός περιορισμού του δικαιώματος προς έκπτωση του ενοικιαστή ή 
του μισθωτή χρηματοδοτικής μίσθωσης, το Ηνωμένο Βασίλειο επιθυμεί να 
συνεχίσει τις προσπάθειες για την επίτευξη του στόχου που επιδιώκει, δηλαδή την 
κατ'αποκοπήν φορολόγηση της ιδιωτικής χρησιμοποίησης οχημάτων στο πλαίσιο 
ενοικίασης ή χρηματοδοτικής μίσθωσης, τηρώντας στο μεγαλύτερο δυνατό βαθμό 
τις αρχές του κοινού συστήματος φόρου προστιθέμενης αξίας. 
Κατά συνέπεια, η Επιτροπή θεωρεί ότι η παρέκκλιση που ζητείται είναι 
δικαιολογημένη λαμβάνοντας υπόψη ότι εντάσσεται στο πλαίσιο μιας σημαντικής 
τροποποίησης των κανόνων που ισχύουν στον τομέα της έκπτωσης του ΦΠΑ που 
επιβάλλεται στα αυτοκίνητα οχήματα, και η οποία θα βελτιώσει αισθητά τη 
λειτουργία του συστήματος ΦΠΑ. 
Εξάλλου, το προβλεπόμενο μέτρο δεν θα έχει αρνητικές επιπτώσεις στους ιδίους 
πόρους των Ευρωπαϊκών Κοινοτήτων που προέρχονται από το ΦΠΑ. 
Ως εκ τούτου, η Επιτροπή θεωρεί σκόπιμο να επιτραπεί στο Ηνωμένο Βασίλειο η 
εφαρμογή του προτεινόμενου ειδικού μέτρου. 
Επισημαίνεται ωστόσο ότι το άρθρο 17, παράγραφος 6, πρώτο εδάφιο της έκτης 
οδηγίας προβλέπει ότι το Συμβούλιο, προτάσει της Επιτροπής καθορίζει ομόφωνα 
τις δαπάνες, οι οποίες δεν παρέχουν δικαίωμα προς έκπτωση του φόρου 
προστιθέμενης αξίας. Κατά συνέπεια, η Επιτροπή θεωρεί ότι θα πρέπει να 
επιτραπεί σε προσωρινή μόνο βάση στο Ηνωμένο Βασίλειο η εφαρμογή ενός 
μέτρου παρέκκλισης από το άρθρο 17, παράγραφοι 2 και 3 της εν λόγω οδηγίας, το 
οποίο συνίσταται στον περιορισμό του δικαιώματος προς έκπτωση, προβλέποντας 
ωστόσο ότι θα μπορεί να εφαρμόζεται μέχρις ότου τεθούν σε ισχύ οι κοινοτικοί 
αυτοί κανόνες που καθορίζονται από το Συμβούλιο και, το αργότερο έως τη 31η 
Δεκεμβρίου 1997, εάν οι εν λόγω κοινοτικού κανόνες δεν έχουν τεθεί σε ισχύ κατά 
την ημερομηνία αυτή. 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
με την οποία επιτρέπεται στο Ηνωμένο Βασίλειο να εφαρμόσει ένα μέτρο 
παρέκκλισης από τα άρθρα 6 και 17 της έκτης οδηγίας ΦΠΑ (77/388/ΕΟΚ) περί 
εναρμονίσεως των νομοθεσιών των κρατών μελών των σχετικών με τους φόρους 
κύκλου εργασιών 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
έχοντας υπόψη: 
τη συνθήκη για την ίδρυση της Ευρωπαϊκής Κοινότητας, 
την έκτη οδηγία 77/388/ΕΟΚ του Συμβουλίου, της 17ης Μαΐου 1977, περί 
εναρμονίσεως των νομοθεσιών των κρατών μελών, των σχετικών με τους φόρους 
κύκλου ιργαοκόν - κοινό σύστημα φόρου προστιθέμενης αξίας: ομοιόμορφη 
φορολογική βάση1 , και ιδίως το άρθρο 27, 
την πρόταση της Επιτροπής, 
Εκτιμώντας: 
ότι σύμφωνα με το άρθρο 27, παράγραφος 1 της έκτης οδηγίας, το Συμβούλιο, 
δύναται προτάσει της Επιτροπής να επιτρέπει ομοφώνως σε κάθε κράτος μέλος τη 
λήψη ειδικών μέτρων, κατά παρέκκλιση από την οδηγία αυτή, με σκοπό την 
απλοποίηση της εισπράξεως του φόρου ή την αποτροπή ορισμένων περιπτώσεων 
φοροδιαφυγής ή φοροαποφυγής· 
ότι με συστημένη επιστολή προς την Επιτροπή της 22ας Μαρτίου 1995, το 
Ηνωμένο Βασίλειο ζήτησε να του επιτραπεί η θέσπιση ενός μέτρου κατά 
παρέκκλιση από τις διατάξεις του άρθρου 6, παράγραφος 2 και του άρθρου 17 της 
έκτης οδηγίας· 
ότι σύμφωνα με το άρθρο 27 παράγραφος 3 της έκτης οδηγίας, τα άλλα κράτη μέλη 
ενημερώθηκαν στις 20 Απριλίου 1995 για την αίτηση που υπέβαλε το Ηνωμένο 
Βασίλειο· 
ότι το μέτρο παρέκκλισης, το οποίο αποτελεί μέρος μιας σημαντικής τροποποίησης 
της νομοθεσίας στον τομέα της έκπτωσης του ΦΠΑ σχετικά με τα αυτοκίνητα 
οχήματα, σκοπό έχει αφενός να αποκλειστεί το 50% του ΦΠΑ που επιβάλλεται στις 
1 ΕΕ αριθ. L 145 της 13.6.1977, σ. 1. Οδηγία που τροποποιήθηκε για τελευταία φορά 
από την οδηγία 95/7/ΕΚ (ΕΕ αριθ. L 102, της 5.5.1995, σ. 18) 
πράξεις ενοικίασης ή χρηματοδοτικής μίσθωσης ενός οχήματος, του δικαιώματος 
προς έκπτωση του ενοικιαστή ή του μισθωτή χρηματοδοτικής μίσθωσης, όταν το 
όχημα χρησιμοποιείται για ιδιωτικούς σκοπούς και, αφετέρου, να μην εισπραχθεί ο 
ΦΠΑ που οφείλεται επί της χρησιμοποίησης του εν λόγω αυτοκινήτου για 
ιδιωτικούς σκοπούς· 
ότι ο στόχος του περιορισμού αυτού του δικαιώματος προς έκπτωση είναι η 
κατ'αποκοπήν φορολόγηση της ιδιωτικής χρησιμοποίησης των αυτοκινήτων από 
υποκείμενους στο φόρο στο πλαίσιο ενοικίασης ή χρηματοδοτικής μίσθωσης· 
ότι το μέτρο αυτό, μειώνοντας τις διοικητικές υποχρεώσεις των επιτηδευματιών, οι 
οποίοι δεν είναι υποχρεωμένοι να τηρούν στοιχεία που θα επιτρέπουν τον 
προσδιορισμό των χιλιομετρικών αποστάσεων που διανύονται για ιδιωτικούς 
σκοπούς, συνιστά απλούστευση της είσπραξης του φόρου κατά την έννοια του 
άρθρου 27 της έκτης οδηγίας· 
ότι η άδεια που ζητείται από το Ηνωμένο Βασίλειο μπορεί να χορηγηθεί μόνο σε 
προσωρινή βάση, δηλαδή μέχρι την έναρξη ισχύος των κοινοτικών κανόνων που θα 
προσδιορίζουν τις δαπάνες που δεν παρέχουν δικαίωμα προς έκπτωση του φόρου 
προστιθέμενης αξίας, σύμφωνα με το άρθρο 17, παράγραφος 6, πρώτο εδάφιο της 
έκτης οδηγίας, και το αργότερο έως την 31η Δεκεμβρίου 1997· 
ότι το μέτρο παρέκκλισης "δεν θα έχει επίπτωση στους ιδίους πόρους των 
Ευρωπαϊκών Κοινοτήτων που προέρχονται από τον φόρο προστιθέμενης αξίας, 
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
Άρθρο 1 
Κατά παρέκκλιση από τις διατάξεις του άρθρου 17, παράγραφοι 2 και 3 της έκτης 
οδηγίας 77/388/ΕΟΚ του Συμβουλίου της 17ης Μαΐου 1977, επιτρέπεται στο 
Ηνωμένο Βασίλειο να αποκλείσει το 50% του φόρου προστιθέμενης αξίας που 
επιβάλλεται στις δαπάνες ενοικίασης ή χρηματοδοτικής μίσθωσης ενός 
αυτοκινήτου οχήματος, του δικαιώματος προς έκπτωση του ενοικιαστή ή του 
μισθωτή χρηματοδοτικής μίσθωσης, όταν το εν λόγω αυτοκίνητο όχημα 
χρησιμοποιείται για ιδιωτικούς σκοπούς. 
Άρθρο 2 
Κατά παρέκκλιση από τις διατάξεις του άρθρου 6, παράγραφος 2, στοιχείο α της 
έκτης οδηγίας 77/388/ΕΟΚ του Συμβουλίου της 17ης Μαΐου 1977, επιτρέπεται στο 
Ηνωμένο Βασίλειο να μην εξομοιώσει προς παροχές υπηρεσιών εξ επαχθούς 
αιτίας, τη χρησιμοποίηση από ένα υποκείμενο στο φόρο για ιδιωτικούς σκοπούς, 
ενός αυτοκινήτου που κατέχεται από την επιχείρηση, στο πλαίσιο ενοικίασης ή 
χρηματοδοτικής μίσθωσης. 
Άρθρο 3 
Η παρούσα άδεια λήγει κατά την ημερομηνία έναρξης ισχύος των κοινοτικών 
κανόνων για τον καθορισμό των δαπανών οι οποίες δεν παρέχουν δικαίωμα προς 
έκπτωση του φόρου προστιθέμενης αξίας, σύμφωνα με το άρθρο 17, παράγραφος 
6, πρώτο εδάφιο της έκτης οδηγίας, αλλά το αργότερο την 31η Δεκεμβρίου 1997. 
Άρθρο 4 
Η παρούσα απόφαση απευθύνεται στο Ηνωμένο Βασίλειο. 
Βρυξέλλες, 
Για το Συμβούλιο 
Ο Πρόεδρος 
<r 

ISSN 0254-1483 
COM(95) 275 τελικό 
ΕΓΓΡΑΦΑ 
GR 09 
Αριθ. καταλόγου : CB-CO-95-296-GR-C 
ISBN 92-77-90568-9 
Υπηρεσία Επισήμων Εκδόσεων των Ευρωπαϊκών Κοινοτήτων 
L-29S5 Λουξεμβούργο 
7